Selestės lagūna

Selestės lagūna (isp. Laguna Celeste, keč. Qhusi qucha; Žydroji lagūna) – druskos ežeras pietvakarių Bolivijoje, Altiplano plokščiakalnyje, Potosi departamente. Telkšo Uturunku ugnikalnio papėdėje, 4529 m aukštyje virš jūros lygio. Priklauso Eduardo Abaroa Andų faunos nacionalinam rezervatui. Ilgis 2,5 km, plotis 1,5 km. Ežero vanduo žydros spalvos. Sutinkami Andų flamingai.